**Viktor (Vihtori) Robert Niemi** (27. maaliskuuta 1870 Luumäki – 21. huhtikuuta 1910 Kristiinankaupunki) oli suomalainen näytelmäkirjailija ja *Suupohjan Kaiun* (sittemmin *Suupohjan Sanomat*) vastaava toimittaja ja *Kaskisten lehden* perustaja ja toimittaja.

Vihtori Niemi oli syntynyt Luumäellä ja hänen sukunsa on nimeltään Hirviniemi. Hän oli myöhemmin lyhentänyt nimensä Niemeksi. Merkittävän osan elämästään hän asui Kristiinankaupungissa, jossa tuli tunnetuksi myös sekä fennomaanina että raittiusmiehenä. Merkittävä osa hänen näytelmistään käsitteleekin juuri raittiuden ihannetta. Hänen vaimonsa oli Mimmi Niemi (o.s. Malin, kuollut 1912). Koulutukseltaan Vihtori Niemi oli tekniikan ylioppilas.

Niemi toimi nykyisin *Suupohjan Sanomat* nimellä ilmestyvän edeltäjän Suupohjan Kaiun vastaavana toimittajana vuoden 1901 alusta saman vuoden heinäkuun 20. päivään asti. Tänä aikana lehdellä oli kiistaa muun muassa paino-oikeuksista, minkä seurauksena Niemen sekä lehden omistajan, Vihtori Haarosen, välit tulehtuivat. Tämä johtikin lopulta Vihtori Niemen eroon. Useiden vaiheiden jälkeen Niemestä tuli kuitenkin uuden kirjapainon Kirjapaino Tapion omistaja ja niin ollen *Suupohja Kaikuakin* painaneen Kansallis Kirjapainon kilpailija. Vuodesta 1904 hän alkoi julkaista uutta *Kaskisten Lehteä*, joka nimestään huolimatta oli keskittynyt enemmän Kristiinankaupunkiin ja oli siis *Suupohjan Kaiun* kilpailija. Lehti muutti nimensä *Etelä-Pohjanmaaksi* vuodesta 1906, ja se kilpaili tasaväkisesti *Suupohjan Kaiun* kanssa Vihtori Niemen vuonna 1910 tapahtuneeseen kuolemaan saakka. Vihtori Niemen vaimo Mimmi Niemi vuokrasi lehden julkaistavaksi muille, mutta lehti lopetti ilmestymisensä Mimmi Niemen kuoleman jälkeen vuonna 1912. Vihtori Niemi kuoli keuhkokuumeeseen.

Vihtori ja Mimmi Niemellä oli kaikkiaan neljä lasta, joista ensimmäinen, Taimi Lilja Lemmikki, kuoli varhain. Muut lapset olivat Toinen Taimi Lilja Lemmikki, Vieno Tauno Tapio sekä Ilta. *lähde?*

Teoksia
-------

* *Mikkelin kekkerit* : yksinäytöksinen ilveily. Näytelmäkirjallisuutta 1. Tekijä, Helsinki 1899
* *Juomalakko* : yksinäytöksinen näytelmä. Näytelmäkirjallisuutta 39. Telén, Kuopio 1900
* *Lukkarin arkityöt* : yksinäytöksinen huvinäytelmä. Näytelmäkirjallisuutta 38. Telén, Kuopio 1900, 3. painos 1902, 4. painos 1907, 5. painos 1912, 6. painos 1919, 7. painos Karisto 1933, 8. painos 1939, 9. painos 1948, 10. painos 1957
* *Warpuja vainioilta : Suupohjan Kaiun kevätalbumi* ; toim. Vihtori Niemi. Suupohjan Kaiun kirjapaino, Kristiina 1901
* *Joulukuusi* : lasten näytelmä. Kristiina 1902
* *Rauhan soihtu : kuvitettu, tilapäinen julkaisu*. Kristiina 1902

Suomennoksia
------------

* Milton Danvers : *Salapoliisin häämatka*, suomennos Suupohjan Kaiulle. Suomentaja, Kristiina 1900

Aiheesta muualla
----------------

* Vapaasti ladattavia Vihtori Niemen e-kirjoja Project Gutenbergiltä ja Projekti Lönnrotilta

Lähteet
-------

* Vihtori Niemi SKS:n kirjailijamatrikkelissa (toimimaton linkki)
* 
* Pänkälä, Martti: Suupohjan Sanomat 1897–1997. Ilkka Print, Suupohjan Kirjapaino 1997

### Viitteet

1. ↑  20.4.1910 Etelä-Pohjanmaa no 42 - Sanomalehdet - Digitoidut aineistot - *digi.kansalliskirjasto.fi*. Kansalliskirjasto. Viitattu 17.7.2016.
2. ↑  20.04.1910 Etelä-Pohjanmaa no 42 - Sanomalehdet - Digitoidut aineistot *digi.kansalliskirjasto.fi*. Kansalliskirjasto. Viitattu 17.7.2016.
3. ↑  Pänkälä Martti: *Suupohjan Sanomat 1897–1997*, s. 33–44. Suupohjan Sanomat, 1997.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |